**Kúpna zmluva (k AMB)**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

1) Kupujúci:

Názov: ROZVOJOVÁ AGENTÚRA Banskobystrického samosprávneho kraja, n. o.

Sídlo: Námestie SNP 14585/1, 974 01 Banská Bystrica

Zastúpený: PaedDr. Janka Pálková, PhD., riaditeľka

IČO: 51744422

DIČ: 2120807117

Číslo účtu: ..................................................

(ďalej ako „kupujúci“)

a

2) Predávajúci:

Obchodné meno:

Sídlo:

Právna forma

a informácia o zápise v registri:

IČO:

DIČ:

IČ DPH :

Bankové spojenie:

Číslo účtu/IBAN:

Osoby oprávnené konať

v technických veciach:

Telefón/ fax:

E-mail:

(ďalej ako „predávajúci“ a spolu s kupujúcim ďalej ako „zmluvné strany“)

**Článok I**

**Úvodné ustanovenie**

1. Východiskovým podkladom na uzatvorenie tejto kúpnej zmluvy na dodanie tovaru (ďalej ako „zmluva“) je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO“).

**Článok II**

**Predmet zmluvy**

1. Predmetom tejto zmluvy je záväzok predávajúceho podľa podmienok bližšie dojednaných v tejto zmluve dodať kupujúcemu tovar, ktorý je čo do množstva a druhu a kvality podrobne špecifikovaný v prílohe č. 1 tejto zmluvy (ďalej len ako „tovar“) a previesť na kupujúceho vlastnícke právo k tovaru, za čo sa kupujúci zaväzuje zaplatiť predávajúcemu v tejto zmluve dojednanú kúpnu cenu.

**Článok III**

**Dodacie podmienky, termín a miesto dodania predmetu kúpy (miesto plnenia zmluvy)**

1. Predávajúci sa zaväzuje dodať kupujúcemu tovar do **30 dní** odo dňa nadobudnutia účinnosti tejto zmluvy.
2. Predávajúci je povinný tovar dodať na adresu sídla kupujúceho uvedenú v záhlaví tejto zmluvy.
3. Tovar sa považuje za dodaný podpísaním protokolu o odovzdaní a prevzatí tovaru (ďalej ako „dodací list“), za účasti oprávnených zástupcov oboch zmluvných strán.
4. Určeným zástupcom kupujúceho na prevzatie tovaru a na podpísanie dodacieho listu je na strane kupujúceho osoba oprávnená konať v technických veciach uvedená v záhlaví zmluvy. Určeným zástupcom predávajúceho na odovzdanie tovaru a na podpísanie dodacieho listu je \_\_\_\_\_\_\_\_\_. Dodací list sa vyhotoví v troch (3) originálnych rovnopisoch a bude tvoriť prílohu každej faktúry (daňového dokladu) vystavenej na základe tejto zmluvy.
5. Dopravu tovaru na miesto dodania podľa čl. III ods. 2 tejto zmluvy zabezpečí predávajúci na svoje vlastné náklady a zodpovednosť tak, aby bola zabezpečená dostatočná ochrana tovaru pred jeho poškodením, zničením alebo odcudzením počas prepravy do miesta dodania.
6. V prípade omeškania predávajúceho s povinnosťou dodať predmet kúpy v termíne v zmysle odseku 1 tohto článku zmluvy je kupujúci oprávnený uplatniť si voči predávajúcemu zmluvnú pokutu vo výške 0,05 % z kúpnej ceny nedodaného tovaru, za každý aj začatý deň omeškania. Zmluvná pokuta nepredstavuje paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta nie je započítateľná voči nároku kupujúceho na náhradu škody, t. j. kupujúci je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
7. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, funkčnosťou či špecifikáciou nezodpovedá tovaru, ktorého kvalita a technické parametre sú vymienené touto zmluvou.

**Článok IV**

**Kúpna cena, platobné podmienky a prevod vlastníckeho práva k predmetu kúpy**

1. Jednotkové ceny za tovar uvedený v prílohe č. 1 zmluvy sú medzi zmluvnými stranami dohodnuté v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov.
2. Ceny tovarov podľa prílohy č. 2 zmluvy sú maximálne a nie je možné ich zvyšovať.
3. Kúpna cena zahŕňa akékoľvek náklady predávajúceho spojené s dodaním tovaru kupujúcemu v čase, množstve a kvalite požadovanej zmluvou, vrátane nákladov na obaly, balenie a dopravu tovaru, likvidáciu odpadu, a pod.
4. Celková cena podľa tejto zmluvy je ................... EUR vrátane DPH (slovom ................. eur ....... centov s DPH) a je daná súčtom súčinov jednotkových cien tovarov a ich zmluvne dohodnutých množstiev.

Cena bez DPH ............................

DPH 20 % ............................

Cena s DPH ............................

(slovom: ............................... EUR)

1. Kupujúci uhradí predávajúcemu kúpnu cenu po riadnom a včasnom dodaní tovaru zo strany predávajúceho v zmysle tejto zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe faktúry vystavenej predávajúcim a doručenej kupujúcemu, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 10 zákona č. 431/2002 o účtovníctve v znení neskorších predpisov a § 74 zákona č. 222/2004 o dani z pridanej hodnoty v znení neskorších predpisov a náležitosti, ako aj prílohy, vymienené touto zmluvou. Ak budú vo faktúre uvedené nesprávne údaje alebo nebude obsahovať a spĺňať všetky dohodnuté náležitosti a podmienky, alebo k nej nebudú pripojené všetky prílohy podľa tejto zmluvy, je to dôvod na odmietnutie faktúry a jej vrátenie na prepracovanie; v takom prípade lehota splatnosti faktúry neplynie a rozumie, že kupujúci nie je v omeškaní s úhradou faktúry. Vo vrátenej faktúre vyznačí kupujúci dôvod jej vrátenia. Lehota splatnosti faktúry začne plynúť až po dni doručenia faktúry na adresu kupujúceho vystavenej na základe tejto zmluvy v súlade so všetkými podmienkami vyplývajúcimi z tejto zmluvy.
2. Kupujúci uhradí predávajúcemu kúpnu cenu v prospech bankového účtu predávajúceho uvedeného v záhlaví tejto zmluvy. Za deň splnenia peňažného záväzku kupujúceho sa považuje deň pripísania dlžnej sumy z účtu kupujúceho na účet predávajúceho. Ak predávajúci uvedie nesprávne alebo neúplné údaje týkajúce sa banky alebo bankového účtu, dlžná suma sa považuje za uhradenú dňom odpísania dlžnej sumy z účtu kupujúceho bez ohľadu na to, či budú peňažné prostriedky pripísané na účet predávajúceho.
3. Ak je kupujúci v omeškaní s úhradou faktúry, predávajúci si môže voči kupujúcemu uplatniť úrok z omeškania vo výške podľa § 369 ods. 2 zákona č. 513/1991 Zb. Obchodný zákonník v znení neskorších predpisov (ďalej len ako „Obchodný zákonník“).
4. Nebezpečenstvo škody na tovare prechádza na kupujúceho prevzatím tovaru kupujúcim potvrdeným podpísaným dodacím listom. Vlastnícke právo prejde na kupujúceho prevzatím tovaru kupujúcim potvrdeným podpísaným dodacím listom.

**Článok V**

**Záručné podmienky, zodpovednosť za vady, zmluvná pokuta**

1. Predávajúci poskytuje kupujúcemu záruku na tovar, a to na každý tovar uvedený v prílohe č. 1 tejto zmluvy jednotlivo. Záručná doba plynie odo dňa prevzatia tovaru kupujúcim.
2. Zmluvné strany sa dohodli, že počas záručnej doby má predávajúci povinnosť bezplatne odstrániť vadu tovaru pri reklamácii uplatnenej kupujúcim, a to v lehote, ktorá bude písomne dohodnutá medzi zmluvnými stranami alebo, ak nebude osobitne písomne dohodnutá, do 7 dní odo dňa uplatnenia reklamácie.
3. Predávajúci zodpovedá za vady, ktoré má tovar v okamihu, keď prechádza nebezpečenstvo škody na predmete kúpy na kupujúceho, aj keď bude vada zistená neskôr. Predávajúci zodpovedá taktiež za akúkoľvek vadu, ktorá vznikne po prechode nebezpečenstva škody na tovare v zmysle tejto zmluvy, ak vada vznikla porušením niektorej z povinností predávajúceho v zmysle tejto zmluvy.
4. Spôsob nahlasovania porúch/vád na predmete kúpy zo strany kupujúceho bude prebiehať prednostne telefonicky z telefónneho čísla 048/4325 639 na nasledovné telefónne číslo poskytnuté predávajúcim ..............................., pričom následne bude nahlásená vada (chyba) dodaného tovaru na základe tejto zmluvy, príp. reklamácia, oznámená z e-mailovej adresy kupujúceho ...................................... aj e-mailom na nasledovnú e-mailovú adresu predávajúceho ....................................... Spôsob ako aj forma a rozsah odstránenej poruchy, vady (chyby) dodaného tovaru na základe tejto zmluvy, prípadne vybavenia reklamácie, oznámi predávajúci kupujúcemu e-mailom na adresu elektronickej pošty uvedenej v záhlaví tejto zmluvy.

**Článok VI**

**Ukončenie zmluvy**

1. Táto zmluva zanikne jej riadnym splnením. Zmluvu je taktiež možné ukončiť písomnou dohodou zmluvných strán alebo písomným odstúpením od zmluvy niektorou zmluvnou stranou.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upraví aj vysporiadanie prípadných vzájomných nárokov zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť. Predchádzajúca písomná výzva kupujúceho s poskytnutím dodatočnej lehoty na nápravu nie je potrebná v prípade odstúpenia od zmluvy zo strany kupujúceho pre porušenie povinností predávajúceho dodať kupujúcemu tovar v dohodnutej lehote podľa článku III ods. 1 tejto zmluvy a/alebo v množstve a/alebo s požadovanými parametrami (v kvalite) podľa článku I tejto zmluvy a prílohy č. 1 tejto zmluvy a/alebo článku VIII ods. 10 a/alebo 11 tejto zmluvy; porušenie týchto povinností sa na účely zmluvy považuje za jej podstatné porušenie.
4. Odstúpenie od zmluvy musí mať písomnú formu a musí byť druhej zmluvnej strane doručené na adresu sídla zmluvnej strany uvedenej v záhlaví tejto zmluvy. Účinky odstúpenia nastávajú dňom doručenia odstúpenia druhej zmluvnej strane.

**Článok VII**

**Využitie subdodávateľov**

1. Predávajúci predkladá v prílohe č. 3 tejto zmluvy zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že kupujúcemu preukáže, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku zmluvy nie je predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny podľa tohto článku zmluvy, má kupujúci právo odstúpiť od zmluvy a má nárok na zmluvnú pokutu vo výške 5 % z celkovej ceny podľa čl. IV ods. 4 zmluvy, a to za každé porušenie ktorejkoľvek z vyššie uvedených povinností, a to aj opakovane. Zmluvná pokuta nepredstavuje paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta nie je započítateľná voči nároku kupujúceho na náhradu škody, t. j. kupujúci je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

**Článok VIII**

**Záverečné ustanovenia**

1. Táto zmluva sa vyhotovuje v štyroch (2) rovnopisoch, pričom každá zmluvná strana obdrží po jednom (1) jej rovnopise s platnosťou originálu.
2. Akékoľvek zmeny alebo doplnenia tejto zmluvy je možné uskutočniť len písomne, očíslovanými a datovanými dodatkami vyhotovenými v rovnakom počte rovnopisov ako táto zmluva, schválenými a riadne podpísanými obidvomi zmluvnými stranami, a to v súlade so zákonom o verejnom obstarávaní a ustanoveniami ostatných aplikovateľných platných a účinných právnych predpisov v SR.
3. Zmluvné strany sa dohodli, že ich vzájomná komunikácia súvisiaca s touto zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek zmluvnou stranou v súvislosti s touto zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto zmluvy je potrebný úradný preklad do slovenského jazyka, ak kupujúci neurčí inak.
   1. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť v listinnej podobe, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t.j. zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej zmluvnej strane ako nedoručenú.

* 1. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť elektronicky prostredníctvom Ústredného portálu verejnej správy, zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky zmluvnej strany, ktorá je jej adresátom, a to aj vtedy, ak sa táto zmluvná strana (adresát) o takto zasielanej písomnosti na základe tejto zmluvy nedozvedela.
  2. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty zmluvnej strany, ktorá je jej adresátom, teda momentom, kedy zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, zmluvné strany výslovne súhlasia s tým, že ich vzájomná komunikácia podľa tohto odseku zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa zmluvné strany zaväzujú:
  3. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto zmluvy za riadne doručenú,
  4. vzájomne si písomne oznámiť všetky údaje, ktoré budú potrebné pre tento spôsob doručovania,
  5. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, zmluvná strana, ktorá má tento technický problém, je jeho existenciu povinná oznámiť druhej zmluvnej strane, pričom na doručovanie písomností sa uplatní postup podľa tohto článku ods. 3 bod 3.1. alebo 3.2. tejto zmluvy.

1. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky ([www.crz.gov.sk](http://www.crz.gov.sk)) v súlade s ust. § 47a zákona č. 40/1964 Zb. Občiansky zákonník v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany týmto berú na vedomie a súhlasia, že táto zmluva bude v zmysle tohto ustanovenia zmluvy zverejnená v jej plnom znení.
2. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
3. V prípade, ak niektoré ustanovenie zmluvy je alebo sa z akéhokoľvek dôvodu stane neplatné, neúčinné, alebo nevynútiteľné, nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
4. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými aplikovateľnými právnymi predpismi účinnými na území SR.
5. Ak sa ktorýkoľvek z v zmluve výslovne uvedených a aplikovaných právnych predpisov stane počas trvania zmluvy neúčinným, zmluvné strany budú vykladať zmluvu v dobrej viere a v súlade so zásadami poctivého obchodného styku tak, aby sa v zmluve uvedené dojednania odkazujúce na použitie týchto právnych predpisov aplikovali (i) s ohľadom na nové platné a účinné právne predpisy, ktoré právny predpis podľa tohto ustanovenia zmluvy nahradili, ak také existujú a (ii) s ohľadom na účel, s ktorým boli v zmluve uvedené; účelom ich uvedenia v zmluve je najmä zabezpečiť určitosť, predvídateľnosť, platnosť a transparentnosť touto zmluvou založeného zmluvného vzťahu.
6. Zmluvné strany sa zaväzujú pri realizácii zmluvy konať v dobrej viere, v súlade so zásadami poctivého obchodného styku, dodržiavať všetky ustanovenia zmluvy, ako aj všetky ustanovenia aplikovateľných všeobecne záväzných právnych predpisov. Akýkoľvek spor, nezrovnalosť a/alebo rozpor zmluvných strán, ktorý vznikne zo zmluvy alebo v akejkoľvek súvislosti so zmluvou (vrátane akýchkoľvek a všetkých sporov týkajúcich sa jej uzavretia, platnosti, účinnosti, existencie a/alebo ukončenia) sa bude riešiť prednostne vzájomnými rokovaniami zmluvných strán vedenými v dobrej viere a s dobrým úmyslom.
7. V prípade akéhokoľvek rozporu medzi ustanoveniami a/alebo znením článkov zmluvy a ustanoveniami a/alebo znením príloh zmluvy alebo ich častí, majú prednosť ustanovenia a/alebo znenie príslušných odsekov zmluvy.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a povinnosti podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v znení neskorších predpisov, ktoré sa vzťahujú na osobné údaje, s ktorými sa môžu pri plnení svojich zmluvných povinností oboznámiť, a to v akejkoľvek forme (najmä písomnej, elektronickej~~,~~ alebo ústnej). Zmluvné strany sa zaväzujú, že osobné údaje, s ktorými sa oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijako zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Zmluvné strany sa zhodli, že ak by pri plnení tejto zmluvy malo dochádzať k spracúvaniu osobných údajov zo strany ktorejkoľvek zmluvnej strany ako sprostredkovateľom v mene druhej zmluvnej strany ako ich prevádzkovateľa, zmluvné strany uzatvoria pred začatím ich spracúvania dohodu o podmienkach spracovania osobných údajov.
9. Predávajúci sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Porušenie povinnosti predávajúceho podľa tohto ustanovenia zmluvy je jej podstatným porušením a zakladá právo kupujúceho na odstúpenie od tejto zmluvy s právnymi účinkami ukončenia zmluvy *ex tunc* a/alebo právo kupujúceho požadovať od predávajúceho zaplatenie zmluvnej pokuty vo výške maximálneho finančného limitu (celkovej výšky kúpnej ceny) dohodnutého podľa tejto zmluvy, čím nie je nijako dotknutý nárok kupujúceho požadovať od predávajúceho náhradu škody vzniknutej kupujúcemu v dôsledku nesplnenia vyššie uvedených povinností predávajúceho. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
10. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s plnením vyplývajúcim z predmetu zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.
11. Záväznou a neoddeliteľnou súčasťou tejto zmluvy vo forme príloh sú:
    1. Príloha č. 1 Kúpnej zmluvy – Návrh na plnenie kritéria
    2. Príloha č. 2 Kúpnej zmluvy – Technická špecifikácia ponúkaného tovaru vrátane cenovej kalkulácie
    3. Príloha č. 3 Kúpnej zmluvy – zoznam subdodávateľov/Čestné vyhlásenie o nevyužití subdodávateľov (ak ide o plnenie bez využitia subdodávky)

Obsah príloh tejto zmluvy je neoddeliteľnou súčasťou obsahu záväzkového vzťahu založeného touto zmluvou.

Predávajúci: Kupujúci:

**.......................................... RABBSK**

........................................ .......................................

PaedDr. Janka Pálková, PhD., riaditeľka